Fenntarthatósági témahét 2024/2025-ös tanévben:

1.a osztály

A projektért felelős: Magyar Nikolett

Segítője: Liszkainé Major Renáta

A fenntarthatósàg hetén a talajban élő àllatok, legfőképpen a földigiliszta volt a téma. Megismerkedtünk ezzel a kicsi, mások szemében jelentéktelen, de az egyik leghasznosabb àllattal.

Megismertük, hogy miből tevődik össze a talaj,hogyan tudunk mi is földet készíteni,mi is az a komposztàlás. Megbeszéltük, hogy mi kerülhet a komposztba és, hogy a többi hulladékot hova kell tennünk, hogy megóvjuk a környezetet.

Majd mindezek utàn mi is készítettünk sajàt földet kókuszhéjból. Ebbe vetettük el a magokat.

Zàràsként a növény születése kapcsàn készítettünk pàros munkàban plakàtot. Majd, hogy a rovarokról, bogarakról se feletkezzünk meg,az iskola udvarba kihelyeztünk három rovarhotelt is.

1.b osztály

A projektért felelős: Takács Anna

Segítője: Gyuró Klára

Az 1.b osztály egész héten ismerkedett a témával. Nem csak tevékenységekkel, de oktató videókkal is próbáltuk bemutatni nekik. Ők már ismerkedtek a környezetvédelemmel az etika órán, így nem volt nehéz dolgom.

A hétfői nap megismerkedtek A Föld meséje című kis videóval, majd beszélgettünk arról, hogyan óvhatjuk az élőhelyünket, és végül készítettünk egy színezőt is.

Kedden fejpántot készítettek közösen a gyerekek, miközben a 10 apróság, amivel megmenthetjük a Földet videót nézték meg. A gyerekekkel folyamatosan visszatértünk az előző napi téma videókra és kérdésekkel elevenítettük fel a megszerzett tudásukat.

Szerdán és csütörtökön az újra hasznosításról és a szelektív hulladékgyűjtésről beszélgettünk, amely feladata a wc papaírgurigából és medvesajtos dobozból készült gombafestés volt.

Pénteken a 4. osztállyal közösen szemetet szedtünk az iskola környékét övező utcákban, majd összefoglaltuk a hetet. Sőt egy plakátot is készítettünk, az elkészült munkáink 1-1 darabjával.

2.a osztály

A projektért felelős: Ifju Eszter

Segítője: Nagyné Lengyel Roberta

Kiemelkedő témáink: Fajgazdag területfelhasználás, életközösségek, újrahasznosítás

A héten az irodalom órákon különböző művek (Tompa Mihály: A pitypang meséje; Devecsery László: Pitypang; ismeretterjesztő szöveg) segítségével beszélgettünk néhány virágzó kerti és vadon élő növényről, a természetes és mesterséges növénytársítások pozitív hatásairól és a fajgazdag területfelhasználásról.

Matematika órán a már irodalom órán megismert növények közül tovább foglalkoztunk a százszorszéppel. A nemesített százszorszép és a körömvirág piktogramos ültetési utasítását elemeztük, melynek során átismételtük a római számokról, a hónapokról és a hosszúságmérésről tanult ismereteket.

Technika órán az újrahasznosítás jegyében a korábban összegyűjtött, kiürült joghurtos dobozokba körömvirágot ültettünk a megismert utasítások alapján. Átismételtük, hogy miért előnyös, ha többféle növény van az udvarunkban, erkélyünkön. Olyan élőlényekről készült ábrákkal jelölték a gyerekek a saját kis ültetvényüket, amelyek hasznosak az életközösség fenntartásához. A következő hetekben gondozni fogjuk a körömvirágot és megfigyeljük a növények fejlődési szakaszait.

2.b osztály

A projektért felelős: Gergely Lilla

Segítője: Illésné Kovács Ildikó

A fenntarthatósági témahét keretein belül idén a vízé, illetve a környezeti nevelésé volt a főszerepe.

Néztünk egy videót a víz fontosságáról majd beszélgettünk róla. Szóba került a vízzel való spórolás jelentősége, illetve beszéltünk az esővíz hasznáról.

Majd beszéltünk a fű szerepéről a környezetünk szépítése szempontjából, illetve arról hogy vannak állatok akiknek otthont nyújtanak, vannak akiknek búvóhelyet adnak és vannak akiknek élelmet biztosítanak.

Beszélgettünk majd játszottunk a vadon élő állatokkal illetve a háziállatokkal.

Szóba került az is hogy ha kertes házban élünk, főleg ha erdő szélén vagy a közelünkben rét vagy szántóföld van akkor lábnyomokat találhatunk a földön illetve a fűben. Megpróbáltuk beazonosítani ezeket a lábnyomokat egy játék segítségével.

Végül beszéltünk a ház körüli teendőkről illetve arról hogy lehet spórolni a háztartásban.

Majd lehetősége nyílt minden gyereknek arra hogy megalkossa saját mesebeli házát egy rajz segítségével amit lelamináltam. Majd a műanyag dobozok segítségével megkapták a telküket amire az építkezés megkezdődött. Először feltöltöttük földdel, majd megszórtuk fűmaggal illetve fehér herével. Ezután alapos locsolás következett. Végül pedig a telekre került a ház is.

A kis utcáink már egy hete elkészültek. Néhány telken már szépen zöldül a fű.

A gondoskodás, felelősségvállalás témaköre is előtérbe került a héten, hiszen minden nap van három felelős aki elvégzi a telkek locsolását.

3.a osztály

A projektért felelős: Köller Anikó

Segítője: Nagyné Lengyel Roberta

Hétfő

Virágbolt látogatása, ismerkedés a növényekkel, a szaporításukkal. A virágok szaporítása, gyökereztetése, ültetése.

Kisfilmek megtekintése a növények szaporításáról, gondozásáról.

Kedd

-Beszélgetés a szelektív hulladékgyűjtésről, fontosságáról, szerepéről, lehetőségeiről.

-Szelektív hulladékgyűjtés gyerekeknek: [**https://www.youtube.com/watch?v=yYal409iGbY**](https://www.youtube.com/watch?v=yYal409iGbY&fbclid=IwZXh0bgNhZW0CMTAAYnJpZBEwYXhKNERLWWN0dkp3SVJ6VAEeObmN8akHv0MFTUnEb7UEoYDpLMGAqo3YvAwBsn7CW7ZVRk6uPShBVeViGFM_aem_fX03L1mulsRa8z8FgdbVCg)

Szelektív hulladékgyűjtés, plakát készítése

-Szelektív dal meghallgatása [**https://www.youtube.com/watch?v=M93S6SQ\_zQQ**](https://www.youtube.com/watch?v=M93S6SQ_zQQ&fbclid=IwZXh0bgNhZW0CMTAAYnJpZBEwYXhKNERLWWN0dkp3SVJ6VAEe8zyMh_0ljH4n7xRaElArfwqP_2MklCUTS9LfKA62uYh9oG-aLHG6hFbTpMA_aem_rSHorpDi_14V-JV7aef4Kw)

Szerda

Virágcserepek előkészítése, dekorálása → PET palack újrahasznosítása.

Tanulmányi séta a közeli szelektív hulladéktárolókhoz.

Szelektív hulladékgyűjtés, plakát készítése.

Csütörtök

A növénykék gondozása, locsolása, megfigyelése.

Péntek

A virágok utóélete, beszélgetés a növény gondozásáról, dokumentálás, megfigyelés megtervezése, fotózás.

Folyamatosan gondozzuk, locsoljuk, figyeljük a növénykéket. A gyerekek nagy örömmel kísérik figyelemmel a változásokat.

3.b osztály

A projektért felelős: Szántó Ágnes

A fenntarthatósági témahét keretében a a témánk a talajvédelem volt. Ennek keretében interaktív módon beszéltük át a témát: talaj fogalma, alkotóelemei, környezeti problémák, talajvédelem fontossága. Majd ellátogattunk a Comapast telephelyére és megismerkedtünk a komposztálás fontosságával, folyamatával, és a gyakorlati módszereivel, majd a talaj védelmére szolgáló talajtakaró növényeket ültettünk balkonládákba.

4.a osztály

A projektért felelős: Somogyiné Cser Hajnalka

Idén tavasszal a textileket ragadtam ki, mert a gyerekek számára ez egy kevésbé ismert terület az újrahasznosítás terén. A vásznak készítéséről megtekintettünk egy kis videót, majd érdekes információkat tudtak meg a tanulók Balogh Edit varrónőtől, aki a PEBI Land kis varroda tulajdonosa. Hozzá látogattunk el, hogy megismerhessék a különböző textil fajtákat, varrási technikákat, varrógépeket. Ajándékba mindegyikük kapott egy mosható tízórais tasakot. Másnap régi, kopott, vagy megunt ruhákból készült használati eszközöket hoztam a tanulóimnak, melyeket édesanyám és volt felsős tanítványai készítettek régen egy diákvállalkozás keretében. Itt táskákat, mobiltelefontokokat, terítőket, ünnepi díszeket, virágokat csodálhattak meg a gyerekek és játszhattak velük boltosat. Végül a Fehér Ló Közösségi Házban Körmöczy Zsuzsa szövő, tanár, etnográfus textil-kiállítását tekintettük meg.

4.b osztály

A projektért felelős: Papp- Diós Krisztina

Segítője: Tolnai Benedek

Idén Benedek bácsival közösen, a Talaj és biodiverzitás témakörét választottuk.

Először a talaj fogalmával, rétegeivel és a benne élő élőlényekkel ismerkedtünk meg. Az időjárást figyelve,pénteken megcsináltuk az osztály magaságyásának „tavasziasítását”, majd elültettük benne a magokat. Szerencsések voltunk, mert jó pár talajlakó élőlénnyel találkoztunk közben.

Ezután, plakátot készítettek páran, a többiek pedig a talajt takaró dolgokból, beltéri mezítlábas ösvényt „varázsoltak”. Hatalmas nagy sikere lett az osztályban.

A hét közepén meghívott előadó érkezett hozzánk a Széchenyi István Egyetem, Albert Kázmér Mosonmagyaróvári Karáról, Dr. habil. Kalocsai Renátó PhD személyében. Fergeteges előadást tartott a talajról. Talajfúró segítségével megvizsgáltuk az iskola udvarának talaját, majd pedig a mésztartalmát nézhették meg a gyerekek egy izgalmas kémiai kísérlet során.

A hét végére minden kisgyermek megértette, hogy miért ennyire fontos, hogy védjük, ápoljuk és gondozzuk a talajt!

A felső tagozatosok projektmunkát végeztek a héten. Voltak akik külső helyszínen jártak,voltak akik az iskolában tájékozódtak a kiválasztott témájukról. Majd plakátot készítettek és bemutatták társaiknak a héten tanultakat.